**Ministru kabineta rīkojuma projekta „Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Nepieciešamība nodrošināt sporta nozares budžeta prioritāšu īstenošanu Izglītības un zinātnes ministrijas (turpmāk – IZM) 2018.gada valsts budžeta programmā 09.00.00 „Sports” paredzēto līdzekļu ietvaros.
2. Nepieciešamība nodrošināt ar Paralimpiskā sporta centra projekta uzsākšanu saistīto izdevumu segšanu. Jautājuma saistība ar Labklājības ministrijas izstrādāto informatīvo ziņojumu „Par Paralimpiskā sporta centra izveidi Latvijā”.
3. Nepieciešamība nodrošināt Liepājas Universitātes datorklašu un laboratoriju kompleksa darbības nodrošināšanai nepieciešamā aprīkojuma iegādi.
4. Likuma „Par valsts budžetu 2017.gadam” 31.panta 6.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2018.gadā Latvijā norisināsies vairākas nacionālas nozīmes starptautiskas sporta sacensības (tai skaitā IOF Pasaules čempionāts orientēšanās sportā un Pasaules čempionāts taku orientēšanās sportā, FIL Pasaules kausa posms (vienlaikus arī Eiropas čempionāts) kamaniņu sportā, Eiropas čempionāts šahā jauniešiem, FIM pasaules čempionāta motokrosā posms, Individuālā spīdveja Eiropas čempionāta fināls, Eiropas čempionāts basketbolā jauniešiem U18, Pasaules čempionāts hokejā jauniešiem U18), kuru organizēšanai pieprasītais valsts budžeta līdzfinansējums būtiski pārsniedz 2018.gada valsts budžeta programmas 09.00.00 „Sports” apakšprogrammā 09.16.00 „Dotācija nacionālas nozīmes starptautisku sporta pasākumu organizēšanai Latvijā” sadalei pieejamo līdzekļu apjomu (242 415 EUR), jo lielākā daļa (750 000 EUR) no kopējiem šajā apakšprogrammā pieejamajiem līdzekļiem (992 415 EUR) ir paredzēti 2018.gada FIA pasaules rallijkrosa čempionāta posma un FIA Eiropas rallija čempionāta posma organizēšanai nepieciešamo licenču samaksai. Plānots, ka 2018.gadā Latvijā norisināsies arī Pasaules kausa posms bobslejā (divniekiem) un skeletonā. Papildus minētam IZM ir pieprasīts arī līdzfinansējums nacionālas nozīmes starptautiskām sporta sacensībām, kuras norisinās vēlāk (2019.gada Eiropas čempionāta basketbolā sievietēm (grupu turnīrs) un 2021.gada pasaules čempionāta hokejā vīriešiem (grupu turnīrs)), bet kuru organizēšanai daļēji maksājumi jāveic jau 2018.gadā. Tādejādi kopējais deficīts šajā apakšprogrammā (summa, par kuru finanšu pieprasījumi pārsniedz pieejamos līdzekļus) ir 1 687 585 EUR. Apzinoties reālo budžeta situāciju (t.i., ka papildus finansējuma piešķiršana šim mērķim 2018.gadā nav iespējama), viens no risinājuma variantiem ir daļēja valsts līdzfinansējuma piešķiršana vēl 2017.gadā, tādejādi atslogojot 2018.gada budžeta situāciju. Izvērtējot visu sporta pasākumu sarakstu, IZM ieskatā prioritāri būtu atbalstāma: (1) to 2018.gadā paredzēto sporta pasākumu finansēšana, kuriem finansējums ir paredzēts 2018.gada valsts budžetā – FIA pasaules rallijkrosa čempionāta posma un FIA Eiropas rallija čempionāta posma organizēšanai nepieciešamo licenču samaksa; (2) to 2018.gadā paredzēto sporta pasākumu finansēšana, par kuru rīkošanu Latvijā ir lēmusi Latvijas Nacionālā sporta padome un kuru līdzfinansēšana nerada ilgtermiņa saistības, t.i., kuri nav saistīti ar ilgtermiņa pasākumu ar ietekmi uz nākamiem gadiem – FIM pasaules čempionāta motokrosā posms (tikai 2018.gadam, neuzņemoties saistības uz citiem gadiem, šo apņemšanos nostiprinot arī finansēšanas līgumā); FIL pasaules kausa posms (vienlaikus arī Eiropas čempionāts) kamaniņu sportā, IOF pasaules čempionāts orientēšanās sportā un pasaules čempionāts taku orientēšanas sportā, kā arī Eiropas čempionāts šahā jauniešiem. Vērtējot atbalstāmā līdzfinansējuma apjomu, IZM ieskatā atbalsts sniedzams tikai tādā apmērā, kādu ir iespējams apgūt līdz 2017.gada 31.decembrim. 2018.gada valsts budžeta projekta izstrādes procesā tika atbalstīts (Ministru kabineta 2017.gada 14.septembra sēdes prot. Nr.46 3.§. 2.punkts) IZM prioritārais pasākums „Paralimpiskā sporta centra izveide”, paredzot 2018.gada valsts budžeta programmas 09.00.00 „Sports” apakšprogrammā 09.26.00 „Dotācija biedrībai „Latvijas Paralipmiskā komiteja” – Paralimpiskā sporta centra izveidei” 1 200 000 EUR. Biedrība „Latvijas Paralimpiskā komiteja” 2017.gada 28.septembra vēstulē Nr.46 un 2017.gada 9.oktobra vēstulē Nr.49/2017 ir informējusi, ka tai ir nepieciešams finansējums vairākiem priekšdarbiem, kuri ir jāuzsāk vēl 2017.gadā, t.sk. jāveic maksājums 545 363 EUR apmērā zemes īpašniekam par zemes iegādi (kadastra numurs 0100 073 2105; 0100 073 2106; 0100 073 0018 – kopējā platība 4,1951 ha), jāsāk centra teritorijas telpiskā plānošana, izveidojot teritorijai un nepieciešamajai funkcionalitātei atbilstošu plānojumu, sākuma stadijā veicot telpu programmu precizēšanu, būvniecības meta izstrādi, ūdens patēriņa, kanalizācijas, elektrības jaudu aprēķinu, transporta kustības/stāvvietu izvietojuma analīzi, tīklu shēmas un tehnisko noteikumu saņemšanu. Izvērtējot biedrības „Latvijas Paralimpiskā komiteja” finanšu pieprasījumus, konstatējams, ka nepieciešami vismaz 615 000 EUR. Papildus informācija par Paralimpiskā sporta centra izveides nepieciešamību, provizoriskajām izmaksām, kā arī projekta īstenošanas un centra darbības modeli sniegta Labklājības ministrijas izstrādātajā informatīvajā ziņojumā „Par Paralimpiskā sporta centra izveidi Latvijā”, kurš tiek virzīts vienlaikus ar šo Ministru kabineta rīkojuma projektu.  Lai nodrošinātu finansējuma piešķiršanu tam pašam mērķim pēc vienādiem nosacījumiem, saskaņā ar Ministru kabineta 2010.gada 16.marta noteikumu Nr.256 „Noteikumi par kārtību, kādā ministrijām un citām centrālajām valsts iestādēm tiek veikta apropriācijas pārdale starp programmām, apakšprogrammām un izdevumu ekonomiskās klasifikācijas kodiem” 8.punktu šajā gadījumā būtu jāizveido jauna IZM valsts budžeta programmas 09.00.00 „Sports” apakšprogramma 09.26.00 „Dotācija biedrībai „Latvijas Paralipmiskā komiteja” – Paralimpiskā sporta centra izveidei” (apakšpogrammas nosaukums identisks 2018.gada valsts budžetā paredzētam apakšprogrammas nosaukumam). Liepājas Universitāte 2017.gada 29.augusta vēstulē Nr.1.-1.6./337 informē par ieceri izveidot modernu datorklašu un laboratoriju kompleksu, lai nodrošinātu vēl kvalitatīvāku moderno tehnoloģiju apguvi studiju un pētniecības procesā. Vēstulē IZM tiek lūgts sniegt atbalstu minētā kompleksa darbības nodrošināšanai nepieciešamā aprīkojuma iegādei:1. modernas t.s. „virtuālās datorklases” izveidei (lielākā daļa operāciju notiek datu centra serverī un darba stacijās) – 260 000 EUR;
2. jauno mediju mākslas studentu apmācībai īpaši paredzēto iekārtu un aprīkojumu (arī programmatūras) iegādei – 60 000 EUR;
3. papīra reciklēšanas laboratorijas izveidei – 5 000 EUR;
4. Divu 3D printeru iegādei – 175 000 EUR.

 Izvērtējot minēto finanšu pieprasījumu, ņemot vērā Liepājas Universitātes lomu Kurzemes izglītības, zinātnes un inovāciju attīstībā, kā arī ar iecerētā datorklašu un laboratoriju kompleksu saistīto studiju programmu saturu un nozīmi reģionālā, nacionālā un starptautiskā līmenī, IZM ieskatā prioritāri būtu atbalstāmas finanšu pieprasījumā minētās pirmās trīs pozīcijas, kam nepieciešami 325 000 EUR. IZM rīcībā nav nepieciešamie līdzekļi (2 000 000 EUR) ar sporta nozari saistīto finanšu pieprasījumu atbalstam, jo visi finanšu līdzekļi 2017.gadam valsts budžeta programmā 09.00.00 „Sports”, t.sk. apakšprogrammā 09.16.00 „Dotācija nacionālas nozīmes starptautisku sporta pasākumu organizēšanai Latvijā” un apakšprogrammā 09.25.00 „Dotācija biedrībai „Latvijas Paralimpiskā komiteja” pielāgotā sporta attīstībai”), no kurām varētu piešķirt līdzekļus iepriekšminētajām vajadzībām, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2017.gadam”, vai sporta federācijas (organizācijas) neievēro pielīgtās saistības). Tāpat IZM rīcībā nav nepieciešamie finanšu līdzekļi (325 000 EUR) Liepājas Universitātes finanšu pieprasījuma atbalstam, jo arī 2017.gada valsts budžeta programmas 03.00.00 „Augstākā izglītība” apakšprogrammā 03.01.00 „Augstskolas” (no kuras varētu piešķirt līdzekļus iepriekšminētām vajadzībām) ir sadalīti, turklāt ir paredzēti studiju vietu finansēšanai augstskolās saskaņā ar Ministru kabineta 2006. gada 12.decembra noteikumiem Nr.994 „Kārtība, kādā augstskolas un koledžas tiek finansētas no valsts budžeta līdzekļiem”. Finanšu ministrijas apakšprogrammā 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ir izveidojusies valsts budžeta līdzekļu ekonomija, kas saistīts ar izmaiņām vairāku VAS „Valsts nekustamie īpašumi” īstenojamo valsts nozīmes infrastruktūras projektu attīstības plānu kalendārajā grafikā. Tāpat valsts budžeta līdzekļu ekonomija ir izveidojusies Finanšu ministrijas apakšprogrammā 41.01.00 „Iemaksas Eiropas Kopienas budžetā”, ņemot vērā Eiropas Savienības budžeta grozījumu samazinošo ietekmi uz dalībvalstu iemaksām, Padomdevējas komitejas pašu resursu jautājumos (ACOR) sanāksmē apstiprinātās pašu resursu prognozes, kā arī Eiropas Komisijas atjaunoto informāciju par 2017.gada Eiropas Savienības budžeta grozījumu sagaidāmo ietekmi uz dalībvalstu iemaksām. Saskaņā ar likuma „Par valsts budžetu 2017.gadam” 30.pantu finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām, budžeta izdevumu kodiem atbilstoši ekonomiskajām kategorijām. Lai gan likuma 30.panta 1.punkts paredz nosacījumu, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma, saskaņā ar likuma 31.panta 6.punktu likuma 30.panta nosacījumi neattiecas uz funkciju pārdali vai strukturālajām reformām, ja ir pieņemts Ministru kabineta lēmums un Saeima normatīvajos aktos noteiktajā kārtībā ir piekritusi šādai pārdalei. Ievērojot minēto, IZM ir izstrādājusi Ministru kabineta rīkojuma projektu „Par apropriācijas pārdali” (turpmāk – Rīkojuma projekts), kurš paredz atbalstīt apropriācijas pārdali:1. no Finanšu ministrijas budžeta apakšprogrammas 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” 1 710 000 EUR apmērā (t. sk. no ilgtermiņa saistību pasākuma „Dotācija VAS „Valsts nekustamie īpašumi” Jaunā Rīgas teātra ēkas rekonstrukcijai” 1 360 371 EUR apmērā un no ilgtermiņa saistību pasākuma „Dotācija VAS „Valsts nekustamie īpašumi” muzeju krātuvju kompleksa būvniecībai Rīgā, Pulka ielā 8 (attīstības I posma - būvniecības I kārtas muzeju krātuvju korpusa un komunikāciju izbūvei)” 349 629 EUR apmērā”) uz šādām Izglītības un zinātnes ministrijas budžeta apakšprogrammām:
	1. 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2018. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2017.gadā – 1 385 000 euro apmērā, tai skaitā:
		1. 2018.gada FIA pasaules rallijkrosa čempionāta posma organizēšanas licencei (biedrībai „Latvijas Automobiļu federācija”) – 450 000 EUR;
		2. 2018.gada FIA Eiropas rallija čempionāta posma organizēšanas licencei (biedrībai „Latvijas Automobiļu federācija”) – 300 000 EUR;
		3. 2018.gada FIM pasaules čempionāta motokrosā posma organizēšanas licencei (biedrībai „Latvijas Motosporta federācija”) – 350 000 EUR;
		4. 2018.gada FIL pasaules kausa posma (vienlaikus arī Eiropas čempionāta) kamaniņu sportā orgainzēšanai (biedrībai „Latvijas Kamaniņu sporta federācija”) – 95 000 EUR;
		5. 2018.gada IOF pasaules čempionāta orientēšanās sportā un pasaules čempionāta taku orientēšanas sportā organizēšanai (biedrībai „Latvijas Orientēšanās federācija”) – 95 000 EUR;
		6. 2018.gada Eiropas čempionāta šahā jauniešiem organizēšanai (biedrībai „Latvijas Šaha federācija”) – 95 000 EUR.
	2. 03.01.00 „Augstskolas” 325 000 EUR apmērā, lai nodrošinātu Liepājas Universitātes datorklašu un laboratoriju kompleksa darbības nodrošināšanai nepieciešamā aprīkojuma iegādi.
2. no Finanšu ministrijas budžeta apakšprogrammas 41.01.00 „Iemaksas Eiropas Kopienas budžetā” 615 000 EUR apmērā uz uz jaunveidojamo Izglītības un zinātnes ministrijas budžeta apakšprogrammu 09.26.00 „Dotācija biedrībai „Latvijas Paralimpiskā komiteja” – Paralimpiskā sporta centra izveidei”, lai nodrošinātu ar Paralimpiskā sporta centra projekta uzsākšanu saistīto izdevumu segšanu (biedrībai „Latvijas Paralimpiskā komiteja”).
 |
| 3. | Projekta izstrādē iesaistītās institūcijas | Rīkojuma projektu izstrādāja IZM. Rīkojuma projekta izstrādes procesā notikusās konsultācijas ar Finanšu minstriju un Labkājības ministriju. |
| 4. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Rīkojuma projekts attiecas uz budžeta un finanšu politiku.IZM īstenos pasākumus, lai nodrošinātu, ka piešķirot atbalstu Rīkojuma projektā minētajiem mēŗkiem, tiks ievērotas komercdarbības atbalsta kontroles normas. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.1.1. Finanšu ministrijas budžeta apakšprogramma 41.01.00 „Iemaksas Eiropas Kopienas budžetā” | 289 800 000 | - 615 000 |  |  |  |
| 2.1.2. Finanšu ministrijas apakšprogramma 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” | 15 593 576 | - 1 710 000 |  |  |  |
| 2.1.3. IZM budžeta apakšprogramma 09.16.00 „Dotācija nacionālās nozīmes starptautisku sporta pasākumu organizēšanai Latvijā” | 1 282 415 | 1 385 000 |  |  |  |
| 2.1.4. jaunveidojamā IZM budžeta apakšprogramma 09.26.00 „Dotācija biedrībai „Latvijas Paralimpiskā komiteja” – Paralimpiskā sporta centra izveidei” | 0 | 615 000 |  |  |  |
| 2.1.5. IZM budžeta apakšprogramma 03.01.00 „Augstskolas” | 46 571 524 | 325 000 |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Finanšu ministrijas apakšprogrammā 41.01.00 „Iemaksas Eiropas Kopienas budžetā” ir izveidojusies valsts budžeta līdzekļu ekonomija, ņemot vērā Eiropas Savienības budžeta grozījumu samazinošo ietekmi uz dalībvalstu iemaksām, Padomdevējas komitejas pašu resursu jautājumos (ACOR) sanāksmē apstiprinātās pašu resursu prognozes, kā arī Eiropas Komisijas atjaunoto informāciju par 2017.gada Eiropas Savienības budžeta grozījumu sagaidāmo ietekmi uz dalībvalstu iemaksām. Līdz ar to ir iespējams veikt apropriācijas pārdali 615 000 EUR apmērā uz IZM budžetu. Finanšu ministrijas apakšprogrammā 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ir izveidojusies valsts budžeta līdzekļu ekonomija, kas saistīts ar izmaiņām vairāku VAS „Valsts nekustamie īpašumi” īstenojamo valsts nozīmes infrastruktūras projektu attīstības plānu kalendārajā grafikā. Līdz ar to ir iespējams veikt apropriācijas pārdali 1 710 000 EUR apmērā uz IZM budžetu. Finansējums nacionālas nozīmes starptautisko sporta pasākumu organizēšanas izdevumu segšanai 1 385 000 EUR apmērā ir pārdalāms uz IZM budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā”, t.sk. 2018.gada FIA pasaules rallijkrosa čempionāta posma organizēšanas licencei (biedrībai „Latvijas Automobiļu federācija”) 450 000 EUR, 2018.gada FIA Eiropas rallija čempionāta posma organizēšanas licencei (biedrībai „Latvijas Automobiļu federācija”) 300 000 EUR, 2018.gada FIM pasaules čempionāta motokrosā posma organizēšanas licencei (biedrībai „Lativijas Motosporta federācija”) 350 000 EUR, 2018.gada FIL pasaules kausa posma (vienlaikus arī Eiropas čempionāta) kamaniņu sportā orgainzēšanai (biedrībai „Latvijas Kamaniņu sporta federācija”) 95 000 EUR, 2018.gada IOF pasaules čempionāta orientēšanās sportā un pasaules čempionāta taku orientēšanas sportā organizēšanai (biedrībai „Latvijas Orientēšanās federācija”) 95 000 EUR un 2018.gada Eiropas čempionāta šahā jauniešiem organizēšanai (biedrībai „Latvijas Šaha federācija”) 95 000 EUR. Finansējums Liepājas Universitātes datorklašu un laboratoriju kompleksa darbības nodrošināšanai nepieciešamā aprīkojuma iegādei 325 000 EUR apmērā ir pārdalāms uz IZM budžeta apakšprogrammu 03.01.00 „Augstskolas”. Finansējums ar Paralimpiskā sporta centra projekta uzsākšanu saistīto izdevumu segšanai (biedrībai „Latvijas Paralimpiskā komiteja”) 615 000 EUR apmērā ir pārdalāms uz jaunveidojamo IZM budžeta apakšprogrammu 09.26.00 „Dotācija biedrībai „Latvijas Paralimpiskā komiteja” – Paralimpiskā sporta centra izveidei”. Kopējais pārdalāmā finansējuma apmērs uz IZM budžeta apakšprogrammām ir 2 325 000 EUR. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informāciju par apropriācijas izmaiņām likuma par valsts budžetu attiecīgajam gadam pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) IZM iesniegs Finanšu ministrijā pēc Rīkojuma projekta pieņemšanas Ministru kabinetā. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

12.10.2017. 12:05

2328

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv